Σταυροδρόμι Σερρών

Το Σταυροδρόμι είναι χωριό των Σερρών, το οποίο διοικητικά ανήκει στο Δήμο Σιντικής. Βρίσκεται 55 χλμ. βορειοδυτικά των Σερρών και 3 χλμ. δυτικά της Λίμνης Κερκίνης, χτισμένο στους πρόποδες των Κρουσίων σε υψόμετρο 90 μέτρα. Οι κάτοικοι του είναι κυρίως γεωργοί και κτηνοτρόφοι. Σύμφωνα με την απογραφή του 2021 έχει πληθυσμό 117 κατοίκων, με αυτήν  του 2011 είχε 151«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10533 (σελ. 59 του pdf) και του 2001 είχε 315 κατοίκους, οι οποίοι είναι ντόπιοι και κυρίως πρόσφυγες από τα χωριά της Ανατολικής Θράκης και του Πόντου.

Ιστορική αναδρομή
Το Σταυροδρόμι το 1900 είχε πληθυσμό 460 κατοίκους και είναι το αρχαιότερο χωριό της περιοχής, το 1905 είχε 544 και το 1913 ήταν 304. Μέχρι το 1923 η ονομασία του ήταν Σταυρός και η παραλλαγή της παλιάς ονομασίας Σταρός. Το 1995 στη τοποθεσία Συκιές βρέθηκε από αγρότη του χωρίου μαρμάρινο ρόδι και φυλάσσεται στο  Αρχαιολογικό μουσείο Καβάλας, σύμφωνα με τους αρχαιολόγους υπάρχει αρχαίος οικισμός και έχουν δρομολογηθεί διαδικασίες για την ανασκαφή της περιοχής. Στην ίδια τοποθεσία πριν το 1900 λάμβανε χώρα το μεγαλύτερο παζάρι της περιοχής. Το 1922 ήρθαν 214 πρόσφυγες από την Ανατολική Θράκη και από το Πόντο.

 Παραπομπές 

Κατηγορία:Χωριά της περιφερειακής ενότητας Σερρών
Κατηγορία:Δήμος Σιντικής